**АСОЦИАЦИЯ ПО ВиК НА ОБОСОБЕНАТА ТЕРИТОРИЯ, ОБСЛУЖВАНА ОТ „ВиК“ ООД – ПЕРНИК**

Изх.№АВиК / .01.2022г.

**УТВЪРДИЛ:**

 **КИРИЛ СТОЕВ**

*Председател на асоциация по ВиК на обособената територия, обслужвана от „ВиК“ООД, гр.Перник*

**ГОДИШЕН ОТЧЕТ**

**ЗА ДЕЙНОСТТА НА АСОЦИАЦИЯ ПО ВиК НА ОБОСОБЕНАТА ТЕРИТОРИЯ, ОБСЛУЖВАНА ОТ „ВиК“ ООД – ПЕРНИК**

**ЗА 2021 ГОДИНА**

Отчет за дейността на Асоциация по ВиК на обособената територия, обслужвана от „ВиК“ ООД - Перник за 2021 г. е изготвен в изпълнение на чл. 198в, ал.5, т.5 от Закона за водите (ЗВ) и чл.16, т.3 от Правилника за организацията и дейността на асоциациите по водоснабдяване и канализация (ПОДАВиК).

І. През 2021 година бяха свикани и проведени 2 (две) заседания на Общото събрание на Асоциация по ВиК – Перник на обособената територия, обслужвана от „ВиК” ООД – Перник, едно редовно и едно извънредно както следва:

Редовното заседание бе проведено на 04.03.2021г. на осн.чл.9 ал.2 от ПОДАВиК като за провеждането му бяха получени съответните мандати от МРРБ и МОСВ, съгласно разпоредбите на чл. 198е, ал. 4 от Закона за водите.

Заседанието бе проведено при следния дневен ред:

1. Приемане на годишен финансов отчет на Асоциация по ВиК на обособената територия, обслужвана от „ВиК” ООД – Перник за 2020г., съгласно чл. 27, т. 1 от Закона за счетоводството.

2. Приемане на отчета за изпълнението на бюджета на Асоциация по ВиК на обособената територия, обслужвана от „ВиК” ООД – Перник за 2020г., съгласно чл. 26, ал. 3 от Правилника за организацията и дейността на асоциациите по ВиК.

3. Приемане на годишен отчет за дейността на Асоциация по ВиК на обособената територия, обслужвана от „ВиК” ООД – Перник за 2020г., съгласно чл. 198в, ал. 4, т. 10 от Закона за водите.

4. Приемане на бюджета на Асоциация по ВиК на обособената територия, обслужвана от „ВиК” ООД – Перник за 2021 година, съгласно чл. 21, ал. 1 от Правилника за организацията и дейността на асоциациите по ВиК.

5. Други.

Извънредното заседание - на Общото събрание на Асоциация по ВиК – Перник бе проведено на01.10.2021г., като за провеждането на заседанието бяха получени съответните мандати от МРРБ и МОСВ, съгласно разпоредбите на чл. 198е, ал. 4 от Закона за водите.

Заседанието бе проведено при следния дневен ред:

1. Съгласуване на Бизнес план за развитие на дейността на “Водоснабдяване и канализация “ ООД, гр.Перник, като ВиК оператор за регулаторния период 2022-2026година, на основание чл.198в, ал 4, т.5 от Закона за водите.

2. Приемане препоръчителния размер на вноската на Държавата в бюджета на Асоциацията за 2022г., в размер на 27 000,00 лв./двадесет и седем хиляди лева/, съгласно чл.20, ал.3 от Правилника за организацията и дейността на асоциациите по ВиК /ПОДАВиК/.

3. Други.

ІІ. През 2021г. по инициатива на Областния управител и Председател на АВиК-Перник са провеждани работни срещи с ВиК Оператора по въпрси и теми свързани с дейността му, както следва:

* На 25.01.2021г. - работна среща във връзка с контрола и фактурирането на инвестиции във ВиК активи ПДС и ПОС.

С ВиК оператора беше обсъдено предложението им всички инвестиции извършени в активи ПДС и ПОС в предходния месец, да се предават за проверка и последващо приемане до края на всеки месец, като за месец декември да бъдат предавани най-късно до 10 януари на следващата календарна година.

Макар да беше взето решение, сроковете за предаване на извършените инвестиции от ВиК Оператора, не се спазват и закъсненията от тяхна страна продължават.

Имайки предвид активната ангажираност на Асоциация по ВиК да съдейства на ВиК Оператора и на съответния публичен собственик при приемане на инвестициите извършени във ВиК активи, тази година от страна на Областна администрация Перник, ще има известно забавяне в процеса на приемане на инвестициите и последващото им предаване на ВиК оператора за стопанисване, поддържане и експлоатация.

Поради неколкократната смяна на главните счетоводители в Областна администрация Перник, както и на Областните управители на област Перник, фактурирането за 2021г. от страна на публичния собственик – Областна администрация Перник, ще се забави, въпреки, че „ВиК“ ООД Перник, издаде фактура за реално извършени инвестиции за 2021година в активи ПДС.

След назначаването на г-н Кирил Стоев за нов областен управител на област Перник и встъпването му в длъжност на 17.01.2022г. и запознаването му със същността и дейността на Асоциация по ВиК, е изготвена и подписана от негова страна Заповед за сформиране на междуведомствена комисия която да започне процеса по отчитане и приемане на извършениет от ВиК Оператора инвестиции в активи ПДС за 2021г. С което процеса, макар и забавен като срок на изпълнение, ще бъде завършен и ще бъде извършено фактуриране и от страна на Областна администрация Перник.

Все още продължава да съществува проблема с приемането на инвестициите: Собствениците на ВиК активи – публична общинска собственост – общините (членове) на АВиК не спазват реда, предвиден в указанията на МРРБ с писмо изх. № 91-00-87/13.10.2017г. и МФ по приемането на инвестициите, а именно: назначаване на комисия със заповед на кмета на съответната Община, изготвянето на протокол и гласуването от Общински съвет за приемане и предаване на извършените във ВиК активи инвестиции.

Затова най-вероятно всички публични собственици/кметове на общини ще предложат с докладна до председателите на общинските съвети, да излязат с решение за приемане на всички извършени от ВиК оператора инвестиции за периода от 2016г. до 2021г.вкл. и да бъдат предадени за стопанисване, поддържане и експлоатация на действащия ВиК Оператор.

* На 18.06.2021г. – спешна работна среща с управителя на „ВиК“ Перник, МРРБ и Кметовете на общините на област Перник, относно получено писмо от „ПСОВ ЛЕКО КО“ ЕООД гр.Радомир с което уведомяват за проблеми със заплащането на дължими суми от ВиК Оператора към „ПСОВ ЛЕКО КО“ ЕООД гр.Радомир и наложен запор върху сметките на ВиК дружеството.

Г-н Димитров-управител на „ПСОВ ЛЕКО КО“ ЕООД гр.Радомир беше изложил в писмо притесненията си, че ако не получат от ВиК Перник, дължимите им суми за пречистване на отпадъчните води на територията на гр.Радомир, и сметките им за ток останат неплатени, „ПСОВ ЛЕКО КО“ ЕООД гр.Радомир ще бъде принудено да преустанови дейността си.

На работна среща бяха зададени от д-р Симеон Василев-областен управител и Предеседател на АВиК Перник следните въпроси, към управителя на ВиК ООД Перник – инж. Борислав Иванов:

* Как така НАП допуска в продължение на три години да не се внасят огромни по размер–над 3 мил.лв. данъци и осигуровки и чак сега да им бъде наложен запор?
* Как активите на ВиК ООД Перник са на стойност около 17 млн.лв., а пасивите са около 18 млн.лв. От това следва, че дружеството е декапитализирано?
* Има ли опастност да се провали „Водния цикъл“ по ОПОС 2014-2020?
* Прехвърлянето на 51% от дяловете на ВиК дружеството на „Български ВиК Холдинг“ ЕАД гр.София и изтеглянето на заем за погасяване на задълженията на ВиК оператора, от коя банка ще бъде изтеглен, каква е лихвата и срока за погасяване, как ще се отрази на цената на водата?

По поставените въпроси, отговорите на инж. Борислав Иванов, бяха следните:

* На среща в НАП е обсъдено разсрочено плащане на задълженията с месечно

превеждане на 35% от приходите на ВиК дружеството, което е около 350 000лв.месечно.

* Няма опасност от проваляне или забавяне на изпълнението на „Водния цикъл“ по ОПОС 2014-2020. Проектантите били вече на терен и се работи по трите лота, като втория вече е почти готов.
* До около месец ще бъде финализиран процеса по присъединяване на „Български ВиК Холдинг“ ЕАД гр.София към ВиК дружеството и след това ще им бъдат отпуснати кредити за срок на връщане 100 години, с които да покрият задълженията си. Изтегленият заем ще бъде в бг.валута в размер на 16 813 549.51лв. с лихвен процент от 1-1.5%. И този заем няма да се отрази на цената на водата с повече от 1-2 ст.на кубик.
* На 03.11.2021г. –работна среща с управителя на „ВиК“ ООД Перник, относно липса на своевременно информиране на Председателя на АВиК за регулярната дейност на ВиК Оператора.

ІІI. През 2021г. По жалби и сигнали на граждани, препрещани с писма от МРРБ и указание за извършване на проверка на място, от страна на ВиК експерта и Главния секретар на АВиК Перник бяха извършени и съставени констативни протоколи от проверки на място по 12 преписки.

АВиК Перник не разполага със служебен автомобил, което затрудняваше в известна сетепен своевременното извършване на проверките на място по сигналите на жалбоподателите. Ползването на служебен автомобил, собственост на Областна администрация Перник не всеки път беше възможно, затова проверките се извършваха с личния автомобил на Главния секретар на АВиК, за което му беше изплащано от бюджета на Асоциацията само изразходваното гориво.

Съгласно чл.28 (1) от ПОДАВиК, АВиК няма право да придобива движими или недвижими вещи,които не са пряко свързани с осъществяване на дейността й. В тази връзка, следва да се предприеме промяна в Правилника, и АВиК да има право да закупи служебен автомобил за осъществяване на тези проверки на място, тъй като указанията на МРРБ за извършване на тези проверки станаха вече приложима практика. Личното недвижимо имущество на служителите в АВиК не би следвало да служи за осъществяване/изпълнение на служебни ангажименти/задължения.Тъй като погиването на собствеността,а именно технически повреди и амортизация са за сметка на собственика на веща/автомобила, а не за сметка на Асоциацията.

Като за някои жалби са извършвани по няколко проверки с цел отстраняване на проблема.

А за редица проблеми все още няма намерено решение от страна на ВиК Оператора, съответната община/публичен собственик и компетентни инситуции като МРРБ и МОСВ. А именно:

- Честите аварии в града и др. населени места, най-вече селата в община Трън;

- Липсата на финансов ресурс за подмяна на вече амартизирани водопроводи и канализация по малките населени места е голям проблем, от където са именно и множеството жалби за некачествени ВиК услуги;

- Недостатъчното екипи които работят по авариите и ВиК техниката която също е недостатъчна, остаряла и амортизирана;

- Водоснабдяването в махала „Андреина“ гр.Батановци;

- Незаконните абонати и реалната несъбираемост, както и кражбите на водни количества чрез незаконни отклонения;

 - Приемо-предавателните действия между „ВиК“-Перник и община Перник на ВиК активите, което е съществен проблем при доказване на отговорност кой стопанисва даден ВиК актив.

Срещу община Перник през 2021г. бяха заведени 3 съдебни дела за търсене на имуществена отговорност/парично обезщетение за причинени вреди по автомобили от неукрепени капаци на различни по вид шахти. В едно от съдебните дела, дори АВиК Перник беше привлечена като трето лице помагач, от страна на община Перник.

Този недовършен процес по приемане и предавана на ВиК активи ПОС на община Перник, съществува като факт и към днешна дата /януари 2022г./

IV. През 2021г. служителите на Асоциация по ВиК-Перник, поради продължителнито извънредно положение и усложнената епидемиологична обстановка в страната, свързана с разпространението на COVID-19, участваха единствено в онлайн работна среща с МРРБ и практическо обучение по ГИС по случай Световния ГИС ден на 17.11.2021г.

V. На 14.07.2021г.след предварително уведомление, беше извършена планова проверка на „ВиК“ООД Перник, съгл.чл.23 от Наредбата за изискванията и критериите на ВиК операторите и за квалификацията на персонала им. Проверката беше насрочена за края на месец март 2021г., но поради COVID-19 пандемията и въвеждането на дистанционна работа, беше отложена и осъществена през месец юли на 2021г. Съставен е Доклад, в който са отчетени резултатите от проверката и е описано изпълнението на критериите от Наредбата, както и констативен протокол с описани финансова и техническа документация която е проверена. Доклада е изпартен до КЕВР, МРРБ,МОСВ и ВиК Перник.

VI. Други дейности на основание чл. 42 от Правилника за организацията и дейността на асоциациите по водоснабдяване и канализация:

\* С писмо вх. № АВиК-63/02.02.2021г., от ВиК Перник, относно ПСПВ Студена-Перник, която е ПДС актив, във връзка с реализацията на проект модернизация етап 2, с цел надеждната и безпроблемна работа на доставените и монтирани уреди по Договор №РД-02-29-167/12.07.2019г. с предмет „Рехабилитация/ доставка и монтаж на оборудване/ на ПСПВ Студена- Перник и въвеждането в експлоатация на лабораторната апаратура, ВиК Перник имат нужда от съдействие за реализиране на проекта с индикативна стойност 150 000лв. Във връзка с това писмо и искането на ВиК Перник, от страна на АВиК Перник е изпратено писмо с изх.№АВиК 73/03.02.2021г. до МРРБ, относно съдействие за финансиране на проекта описан по-горе.

\* С писмо изх. № АВиК-241/31.05.2021г., е напомнено на ВиК оператора, че не спазва срока посочен в Договора с АВиК, относно предоставянето на проект на Бизнес план за 2022-2026г., за съгласуване от АВиК, който срок е не по-къс от 8 месеца преди изтичане на действащия Бизнес план.

 \* С писмо изх. № АВиК-342/21.07.2021г. е изпратен до членовете на АВиК Бизнес план за 2022-2026г. за становище.

 \* С писмо изх. № АВиК-593/07.12.2021г. е уведомен управителя на „ВиК“ООД Перник да предоставя своевременно информация на Председателя на АВиК за регулярната дейност на ВиК Оператора.

VII. През 2021г. АВиК е водила кореспонденция с Кметове и Общински съвети на област Перник, МРРБ,МОСВ,КЕВР, Басейнова дирекция и други институции.

\* С писмо изх. № АВиК-12/08.01.2021г., са уведомени всички кметове на област Перник и „Напоителни системи“ ЕАД – Клон Перник, в спешен порядък да бъдат предприети действия по поддържане на оптимално ниво на водоизточниците с повишен риск с оглед предотвратяване на риска от негативни последици за населението. Това решение е базирано на информация от писмо на Национален институт по метеорология и хидрология с техен изх.№ОД-04-15-8 от 31.12.2020г. и писмо на Община Перник с техен изх.№21/СЛУ - 113 от 07.01.2021г.

\* С писмо изх. № АВиК-11/08.01.2021г., е уведомен Министъра на околната среда и водите и управителя на „ВиК“ ООД Перник, за спешна необходимост от предприемане на действия по намаляване или спиране на оттока на яз.Студена в коритото на р.Струма.

\* С писмо изх. № АВиК-22/14.01.2021г., е изпратено писмо до Кмета на община Брезник и управителя на „ВиК“ ООД Перник, с копие до МОСВ, с искане да бъде предоставена информация за проектната готовност и предвиждания срок за изпълнение на задълженията , произтичащи от директивата за пречистване на отпадъчни води от населените места за агломерациите с от 2 000 до 10 000е.ж.

\* С писмо изх. № АВиК-24/14.01.2021г., по повод поредно мотивирано искане от кмета на община Трън, АВиК изпраща писмо до МРРБ и Министерски съвет за подкрепа на искането относно спешна реконструкция на довеждащ водпровод за гр.Трън.

\* С писмо изх. № АВиК-47/21.01.2021г., АВиК изисква от МРРБ информация относно окончателно приетия краен срок по цялостното финализиране на проект „Рехабилитация на яз.Студена“.

\* С писмо изх. № АВиК-55/25.01.2021г., във връзка с мотивирано искане от кмета на кметство Рударци, община Перник, АВиК изпраща писмо до МРРБ, МОСВ, „ВиК“ ООД Перник и Кмет на Община Перник за подкрепа на искането относно неотложната необходимост от рехабилитация и модернизация на съществуващата ПСПВ.

\* С писмо изх. № АВиК-75/04.02.2021г., е изпратено писмо до управителя на „ВиК“ ООД Перник, за предприемане на действия по проучване възможността за включване на каптажи, за които има издадено разрешително за водовземане от подземни води чрез съществуващи водовземни съоръжения на територията на община Трън, към водопреносната система на с.Забел и с.Глоговица - община Трън.

\* С писмо изх. № АВиК-91/09.02.2021г., е изпратено писмо до управителя на „ВиК“ ООД Перник и кметовете на област Перник, с искане да бъде извършена поетапна инвентаризация на всички активи ПОС и ПДС на територията на област Перник за установяване на тяхното техническо и експлоатационно състояние.

\* С писмо изх. № АВиК-96(1)/16.02.2021г., е изпратено писмо до МРРБ-Министър Николай Нанков, относно становище за назначаване на инж.Борислав Иванов за Управител на „ВиК“ ООД Перник.

\* С писмо изх. № АВиК-112/18.02.2021г., е изпратено писмо до Кмета на община Брезник, относно предаване на актив ПОС на ВиК оператора, на основание чл.4.4(б) от Договора за стопанисване, поддържане и експлоатация и предоставяне на водоснабдителни и канализационни услуги от 01.04.2016г., тъй като ПСПВ и прилежащата й инфраструктура не са включени в Приложение 1 от Договара и не са предадени на ВиК Оператора.

\* С писмо изх. № АВиК-113/18.02.2021г., е изпратено писмо до Управител на „ВиК“ ООД Перник с копие до МРРБ-Министър Николай Нанков, относно експлоатация на съоръженията на язовир „Студена“, и натрупвания на клони от дървета и отпадъци в близост до язовирната стена, с които сериозно се застрашава целостта на положената по нея геомембрана.

\* С писмо изх. № АВиК-111/18.02.2021г., относно искане да бъде предоставена информация за проектната готовност и предвиждания срок за изпълнение на задълженията , произтичащи от директивата за пречистване на отпадъчни води от населените места за агломерациите с от 2 000 до 10 000е.ж. , Кмета на община Брезник предоставя отговор, който АВиК препраща към МОСВ.

\* С писмо изх. № АВиК-117/19.02.2021г. във връзка със съдебно удостоверение издадено на община Перник, с което се изисква от АВиК Перник да се предоставят копия на документи по нахд №1926/2020г. на РС Перник, АВиК Перник предоставя на община Перник Приемо-предавателен протокол между Управител на „ВиК“ ООД Перник и кмет на община Перник, за предаване на актив ПОС, а именно: пречиствателна станция на селище „ Делта Хил“ с.Кладница.

\* С писмо изх. № АВиК-125/23.02.2021г., във връзка с мотивирано искане от кмета на кметство Рударци, община Перник, и получен отговор от МРРБ, АВиК изпраща писмо до Кмета на Община Перник за предоставяне на информация за наличие на инвестиционнен проект, разрешение за строеж, индикативна стойност на обекта и др.с цел планиране на финансирането на дейностите по рехабилитация и модернизация на съществуващата ПСПВ.

\* С писмо изх. № АВиК-126/23.02.2021г., АВиК Перник изпраща до директора на Регионална инспекция по околната среда и водите – София, искана информация относно канализационните системи на територията на област Перник, Договора сключен между АВиК и ВиК Оператора и Приложение 1 за ВиК активите на Общините в област Перник.

\* С писмо изх. № АВиК-123/22.02.2021г., АВиК Перник изпраща повторно до директора на Регионална инспекция по околната среда и водите – София, искана информация относно канализационните системи на пречиствателна станция на селище „ Делта Хил“ с.Кладница, община Перник.

\* С писмо изх. № АВиК-130/24.02.2021г., АВиК Перник изпраща до членовете на АВик, с копие до МРРБ- линк за достъп до информация от Регионалното прединвестиционно проучване /РПИП/ за обособената територия, обслужвана от „ВиК“ООД Перник.

\* С писмо изх. № АВиК-220/05.05.2021г., АВиК Перник изпраща до директора на дирекция „ВиК“ в МРРБ, информация относно: Изградена система за баланс на водните количества в яз.Студена и сключен Договор между областен управител на област Перник и фирма „Кюбико“ ЕООД София, с финансиране от Министерски съвет.

\* С писмо изх. № АВиК-373/05.08.2021г., във връзка с писмо от кмета на община Трън, за проблем с водоснабдяването на редица села в община Трън, АВиК Перник препраща до КЕВР, писмото по компетентност.

VIII.През 2021 г. в Асоциация по ВиК-Перник входящите документи са 390 (триста и деветдесет), а изходящите са 388 (триста осемдесет и осем).

През 2021 г. в Асоциация по ВиК – Перник са получени и обработени 115 броя жалби с различни проблеми във ВиК системите и съоръженията на обособената територия – обслужвана от оператора „ВиК“ ООД – Перник. Жалбите са подавани в писмена форма (36), предимно по и-мейл (55), по телефона (24) и „лице в лице“- (1) от физически лица (65) и юридически лица (50), които са свързани с:

* липса на водоподаване във водоснабдителната мрежа - 36;
* липса на налягане във водоснабдителната мрежа - 5;
* прекъсване на услугата - 17;
* лошо качество на водата - 2;
* щети от аварии - 6;
* течове - 18;
* запушване на канализация - 7;
* присъединяване - 2;
* наводняване от дъждовни води - 1;
* грешка в отчитането и неправилно начисляване на потреблението на вода -3;
* проверка на изправност на водомер - 0;
* друго по водоснабдяването - 15;
* друго по канализацията - 2;
* други - 1.

През 2021 г. в Асоциация по ВиК – Перник са получени 10 (десет) входящи /инициирани/ от „ВиК“ ООД Перник писма. От АВиК-Перник са изпратени на оператора общо 20 (двадесет) броя писма. При наличието на по-маловажни въпроси и пропуски в работните взаимоотношения с ВиК Оператора, с цел максимална бързина и оперативност от страна на АВиК-Перник, се е осъществявала комуникация чрез телефонни разговори и по имейл.

IX. Относно заетостта на персонала в АВиК Перник: Назначени са на Трудов договор, на пълно работно време – Главен секретар, ВиК експерт и Финансов експерт по заместване на титуляра, който е в отпуск по майчинство.

***Главният секретар*** през отчетния период е организирал провеждането на заседанията на Общото събрание на АВиК, изготвил и изпратил е поканите с дневния ред и писмените материали за събранието до членовете на Асоциацията, и искане за мандат, относно позицията на държавата по точките от дневния ред до МРРБ и МОСВ. Проверил е за наличието на изискуемия кворум за провеждане на заседание и взимане на решения, като е изготвил списък на присъстващите. Преброил е гласовете и е отразил броя в % на гласувалите. Съставил е съответните протоколи от проведените заседания на общото събрание, като ги е изпратил до Председателите на общинските съвети в област Перник, кметовете на общини-членове на АВиК, министъра на регионалното развитие и благоустройството и министъра на околната среда и водите. Предал е за публикуване на интернет страница на Областна администрация Перник, всички необходими материали и покани за заседанията на общото събрание на АВиК Перник. Изготвил е проект на годишен отчет за дейността на Асоциацията , съгласуван от Председателя на АВиК Перник. Съгласувал е на ВиК експерта и на Финансовия експерт изготвяни от тях документи. Организирал е воденето и съхраняването на всички документи, изготвяни във връзка с дейността на АВиК. Осъществявал е процесуално представителство пред органите на съдебната власт , като е участвал в заседания по съдебни дела, след надлежното му упълномощаване от Председателя на АВиК. Извършвал е проверки на място по жалби и сигнали на граждани в различни населени места в област Перник, свързани с ВиК проблеми, като е използвал личния си автомобил за тези проверки. Водил е писмена и устна комуникация с ВиК оператора, държавни и мести органи и институции, администрации, граждани/жалбоподатели и колеги от други Асоциации по ВиК във връзка с дейността на Асоциацията. Изготвял е допълнителни споразумения към трудовите договори на служителите в АВиК; заповеди за използване/прекратяване на платен и непратен годишен отпуск; заповеди за сформиране на комисии и др.; доклади и предложения до Председателя на АВиК; заявки за отпускане на материални ценности за осгуряване на материално-техничаската база. Изготвил и представил на Предесдателя на АВиК (д-р Симеон Василев) докладна, във връзка със съмнения за нередности при заместването на титуляра финансов експерт на АВиК (Кристина Георгиева) от Главния счетоводител на областна администрация Перник (Юлиана Арнаудова) по сключени с нея два граждански договора. Извършено е нарушаване на финансовата дисциплина, като са надвнесени/надплатени парични суми от Ю.Арнаудова по банковата ѝ сметка, за което ѝ е изпратено писмо от страна на Председателя д-р С.Василев за доброволно връщане на неоснователно получената парична сума, но лицето е отказало да възстанови сумата към бюджета на Асоциацията. Предстои предприемането на последващи действия.

***ВиК експертът*** през отчетения период е следил за изпълнението на Договора с ВиК Оператора. Проверявал е предоставената от ВиК Оператора документация относно извършени инвестиции във ВиК активи ПДС и ПОС и е изпращал уведомителни писма до съответния публичен собственик, със съпътстващата документация за извършените инвестиции. Изготвял е отговори по жалби и сигнали свързани с различни ВиК проблеми на граждани, като е осъществявал кореспонденция с всички компетенти инситуции за разрешаване на конкретния проблем. Осъществявал е писменна и устна комуникация с ВиК Оператора и публичния собственик за всякакви възникнали в процес на работа въпроси.Извършвал е проверка на място по жалби и сигнали препращани от МРРБ с указания за проверка, като е изготвял констативни протоколи от всички извършени проверки. Участвал е в комисии по приемане от публичния собственик на активи изградени от ВиК Оператора и предаването им за стопанисване, поддръжка и експлоатация. Поддържал е ригистър на жалбите и оплакванията.

***Финансовият експерт***  е назначен на трудов договор на пълен работен ден, по заместване до завръщане на титуляра, който е в отпуск по майчинство.През отчетения период е изготвил, подал и обработил документи свързани с финансово-счетоводното обслужване на Асоциацията. Съдействал е на Председателя за изготвянето на проекта на бюджета на Асоциацията и отчета за изпълнението му. Ежемесечно е изготвял ведомости за работни заплати, извършвал е разплащания по задължения към бюджета, фирми доставчици на канцеларски материали, Български пощи за пощенски услуги и др. Контролирал е разхозването на средства на асоциацията за отчетния период.

X. През 2021 г. към НСИ са подавани на всяко тримесечие отчети на АВиК-Перник: Наети лица, Отработено време, Средства за работна заплата и други разходи за труд.

XI. За 2021 г. предстои да бъде подадена в НАП - Перник Годишна данъчна декларация по чл. 92 от ЗКПО.

XII. Изготвен е годишен финансов отчет за дейността на АВиК-Перник, който включва: отчет за приходите и разходите, счетоводен баланс, отчет за промени в собствения капитал, отчет за паричните потоци, оборотна ведомост от 01.01.2021 г. до 31.12.2021г.

XIII. Изготвен е отчет за изпълнението на бюджета на Асоциация по ВиК на обособената територия, обслужвана от “ВиК“ ООД – Перник и обяснителна записка към него за 2021 г., съгласно чл. 26, ал. 3 от Правилника за организацията и дейността на асоциациите по ВиК.

Изготвил:Румяна Йотова

Главен секретар на АВиК Перник